## Uredba o uvjetima za obavljanje trgovine na veliko i trgovine s inozemstvom za određenu robu

### NN 16/2002 (19.2.2002.), Uredba o uvjetima za obavljanje trgovine na veliko i trgovine s inozemstvom za određenu robu

# VLADA REPUBLIKE HRVATSKE

379

Na teme­lju članka
10a. i članka 24. Zakona o trgovini (»Narodne novine«, br. 11/96, 75/99,
62/2001 i 109/2001), Vlada Republike Hrvatske je na sjednici održanoj 14. ve­ljače
2002. godine donijela

## UREDBU

### O UVJETIMA ZA OBAVLJANJE TRGOVINE NA VELIKO I TRGOVINE S INOZEMSTVOM ZA ODREĐENU ROBU

Članak 1.

Trgovina na veliko naftnim derivatima iz
tarifnih oznaka Carinske tarife: 27101141, 27101145, 27101149, 27101151 i
27101159 za motorne benzine, 27101921 za gorivo za mlazne motore, 271092510 za
ex. petrolej za motore (kerozin), 27101941, 27101945 i 27101949 za dizelska
goriva, 27101961 za loživo u­lje, 2710196110 za ex. ekstra lako i lako
specijalno, 27101963, 27101965 i 27101969 za loživo u­lje, 271112 za propan,
271113 za butan, 27111900 za mješavinu propana i butana, može se obav­ljati
samo u skladištima posebno uređenim i oprem­ljenim za skladište­nje i prodaju
odnosne vrste naftnih derivata.

Članak 2.

Naftne derivate iz
članka 1. ove Uredbe mogu uvoziti samo trgovci koji raspolažu skladištima
posebno uređenim i oprem­ljenim za skladište­nje odnosne vrste naftnih
derivata.

Odredba stavka 1.
ovog članka ne odnosi se na naftne derivate u pakira­njima do 200 litara.

Članak
3.

U skladištima u
kojima se obav­lja trgovina na veliko, odnosno čuvaju naftni derivati iz članka
1. i 2. ove Uredbe, minimalni ukupni volumen jednog ili više spremnika za
skladište­nje pojedine vrste naftnog derivata ne može biti ma­nji od 1000 mł.

Spremnici u kojima
se obav­lja skladište­nje ne mogu biti u sastavu benzinskih stanica.

Skladišta
iz stavka 1. ovog članka moraju ispu­njavati tehnič­ko-tehnološke uvjete za
skladište­nje derivata prema posebnim propisima.

Članak
4.

Skladišta za obav­lja­nje
djelatnosti iz članaka 1. i 2. ove Ured­be moraju biti u vlasništvu trgovca ili
teme­ljem ugovora o zakupu za razdob­lje ne kraće od 12 mjeseci.

Članak
5.

Zahtjev za izdava­nje
suglasnosti za obav­lja­nje djelatnosti iz članaka 1. i 2. ove Uredbe trgovac
podnosi Ministarstvu gospodarstva.

Ministarstvo
gospodarstva izdat će suglasnost o ispu­njava­nju uvjeta iz članaka 3. i 4. ove
Uredbe po prethodno pribav­ljenom miš­lje­nju Državnog inspektorata.

Suglasnost iz
stavka 2. ovoga članka izdaje se za razdob­lje od 12 mjeseci, te je trgovac po
isteku iste dužan ponovo podnijeti zahtjev za izdava­nje suglasnosti iz stavka
1. ovog članka.

Članak
6.

Suglasnost iz članka
5. ove Uredbe dostav­lja se Ministarstvu financija – Carinskoj upravi.

Članak
7.

Preslika
suglasnosti iz članka 5. ove Uredbe podnosi se uredujućoj carinarnici u
privitku carinske deklaracije.

Članak 8.

Radi sigurnosti i
stabilnosti uvjeta za opskrbu potrošača odnosnom vrstom naftnih derivata,
trgovci iz članaka 1. i 2. ove Uredbe dužni su u skladišnoj pričuvi držati
najma­nje 10% od minimalnog volumena spremnika za svaku vrstu naftnog derivata
za vrijeme dok obav­ljaju poslove uvoza naftnih derivata.

Članak 9.

Danom stupa­nja na snagu ove Uredbe prestaje
važiti Odluka o uvjetima za obav­lja­nje trgovine na veliko i trgovine s
inozemstvom za određenu robu (»Narodne novine«, broj 105/98).

Članak 10.

Ova Uredba stupa na snagu osmog dana od dana
objave u »Narodnim novinama«.

Klasa: 330-01/02-01/03
Urbroj: 5030116-02-1
Zagreb, 14. ve­ljače 2002.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 16/2002-379